text: Nýggj donsk kanning er greið: fyri fyrstu ferð hava vit koppingarevni móti krabbameini
text: #000000
text: Ein donsk kanning vísir, at HPV-koppingarevnið er somikið úrslitagott, at vit í framtíðini kunnu beina fyri lívmóðurhálskrabba
text: #000001
text: Sum partur av teimum fyrstu í øllum heiminum kunnu danskir granskarar nú vísa á, at vandin fyri at fáa lívmóðurhálskrabba er munnandi minni hjá kvinnum, sum hava fingið HPV-koppingarevnið, áðrenn tær gjørdust 20 ára gamlar. Hetta skrivar Ríkissjúkrahúsið í Keypmannahavn á heimsíðu síni.
text: #000002
text: -Hetta er stórt, sigur Susanne Krüger Kjær, sum er yvirlækni í deildini fyri konufólkasjúkur á Ríkissjúkrahúsinum, professari við lærda háskúlan í Keypmannahavn og granskingarleiðari hjá Kræftens Bekæmpelses Center for Kræftforskning.
text: #000003
text: -Í nýggju kanningini síggja vit, at koppsettar kvinnur eru í minni vanda fyri at fáa lívmóðurhálskrabba samanborið við kvinnur, sum ikki eru koppsettar. Hetta eru góð úrslit, og vit trúgva uppá, at eitt samspæl millum HPV-koppsetingina og snarkanningarnar fyri lívmóðurhálskrabba kann føra við sær, at vit í stóran mun kunnu beina fyri lívmóðurhálskrabba í Danmark, sigur Susanne Krüger Kjær.
text: #000004
text: Næstan 900.000 danskar kvinnur í aldrinum 17-30 ár vóru við í kanningini, sum vardi frá 2006-2019. Av hesum kvinnum høvdu næstan 40% fingið HPV-koppingarevnið, áðrenn tær gjørdust 17 ára gamlar.
text: #000005
text: Úrslitini vísa, at tær kvinnur, sum fingu HPV-koppsetingina, áðrenn tær gjørdust 17 ár, høvdu 86% lægri váða fyri at fáa lívmóðurhálskrabba í mun til tær kvinnur, ið ikki høvdu fingið HPV-koppingarevnið. Tær kvinnur, sum fingu HPV-koppingarevnið sum 17-19 ára gamlar, høvdu 68% lægri váða at fáa lívmóðurhálskrabba.
text: #000006
text: -Úrslitini strika undir, at gentur helst skulu verða koppsettar í ungum aldri, umframt hvussu týdningarmikið tað er fyri gentur, at tikið verður ímóti HPV-koppsetingartilboðnum.
text: #000008